Elva kogudus tähistas veerandsaja aasta täitumist vabas looduses
#000000
Hingamispäeval, 25. mail tähistas Elva adventkogudus 25. aastapäeva, mille motosalm oli võetud kirjast heebrealastele 13:8: „Jeesus Kristus on seesama eile ja täna ja igavesti!” Seekordne aastapäev kujunes väikestviisi laagriks, kuna Võrtsjärve ääres renditi palkmaja, kuhu paljud läksid juba reedel ning tulid ära pühapäeva ennelõunal.
#000001
Koguduse liige Malle Johanson sõnas aastapäeva korraldamisele tagasi vaadates, et üheskoos mõeldi, kuidas aastapäeva teha. „Me oleme alati linnavalitsuses aastapäeva tähistanud, nüüd seda ei saanud, kuna seal on mööbel teistmoodi sätitud ja seda ei saa ümber paigutada. Kultuurikeskus on meie koguduse jaoks jälle liiga suur. Mõtlesimegi siis, et võiks aastapäeva teha hoopis looduses. Ja me ei eksinud, ilm läks väga ilusaks. Võrtsjärv oli natuke lainetes. Meile väga meeldis. Osadus oli väga südamlik.”
#000002
Aastapäeva-hingamispäev algas piiblitunniga, mille arutelu kujunes elavaks, kuna teema on paljudele südamelähedane: laste kasvatamine. Piiblitundi juhtis Revo Lastik. Üheks olulisemaks küsimuseks oli see, kuidas ja mil määral lapsevanem peaks end kehtestama ja kuidas lapsi korrale kutsuda.
#000003
Piiblitunnile järgnes jumalateenistus, mille jutluse pidas koguduse pastor Vitali Mirošnitšenko, kes rääkis, et nende 25 aasta jooksul on Jumal Elva kogudust väga kenasti kandnud. Jumalateenistusel laulis kohaliku koguduse ansambel.
#000004
Elva koguduse vanim liige, 95-aastane Ilja Stepanov, keda tuntakse ka vanaisa nime all, palus samuti sõna. Vanaisa elas mõne aja eest üle insuldi ja kuigi tema rääkimine on vaevaline, kuulasid kõik tähelepanelikult. „Lambaid on palju, on mustad, hallid, veel hallimad, kirjud, valged,” rääkis vanaisa. „Lambad ei tee üksteisel vahet, millised nad on. Meie, kristlased, püüame üksteisel vahet teha. Miks me ütleme, et mina olen valge, aga sina oled must? Nii me ei tohiks. Karjane tuleb ise ja eraldab, jätame selle töö temale. Jeesus on hea karjane.”
#000005
Pärast lõunasööki said külalised ja koguduseliikmed osa Maia Hõlpuse ajalooülevaatest. Rohkete piltidega esitlus oli põnev ja Maia mälestused ning selgitused piltide juurde väga huvitavad.
#000006
Seejärel oli kavas kontsert, mille andis Elva koguduse bänd, kuhu kuulub kolm kitarrimängijat ja kolm lauljat. Pärast kontserti said aga kõik soovijad viktoriinis oma teadmised Piiblist proovile panna.
#000007
Lisaks ajalootunnile oli päevas veel meenutamist: näidati viimase kahe aasta jooksul filmitud klippe koguduse laste esinemistest kõigilt tähtpäevadelt. Malle: „Vaatasime seda videot koos lastega ja saime palju naerda. Nad olid nii väikesed veel kaks aastat tagasi!”
#000008
Oma kogudust, kus Malle on osaline olnud selle algusest peale, kirjeldab ta kui väga abivalmist. „Meil on selline kogudus, kus aidatakse üksteist. Meie koguduses on omavahel hingesugulus. Meil on niisugused tugevad pered, kes on algusest peale koguduses olnud. See on hästi oluline,” kirjeldas Malle ja lisas: „Loomulikult on kogudusevanemad olulised: Ingemar Liidemaa ja Toomas Johanson. Üks on noorem ja teie vanem ja nad täiendavad teineteist. Toomas oli enne vastutusest üksi väsinud, aga Ingemar tuli toeks ja nad sobivad omavahel väga.”
#000009
„Meil on hästi sõbralik kogudus. Kui on vaja mõni küsimus ära lahendada, siis tuleme kokku ja räägime rahulikult. Ei ole ju nii, et kõik saavad ühtemoodi aru, aga kui on vaja midagi otsustada, siis tullakse kokku ja räägitakse,” rääkis Malle oma kogudusest.
#000010
Praegu on Elva koguduses 29 liiget, kuid palju käib hingamispäeviti jumalateenistustel ka sõpru. Malle: „Lapsi on meil väga palju, ka väikseid beebisid. Mõnikord on lausa ruumipuudus.”
#000011
33 Ristimine Elva koguduses 2.5.2014
#000012
Lõuna-Eesti kogudused said kokku ühepäevases laagris Hingamispäeval, 24. juulil said ühepäevases Lõuna-Eesti koguduste laagris kokku Valga, Võru ja Elva koguduse liikmed. Laagrisse mahtus ühiseid jutuajamisi ja sö&... 2.8.2021
Elva adventkogudus 20: ajalugu ja tänapäev Elva adventkogudus pidas möödunud hingamispäeval, 28. juunil 20. aastapäeva. 1994. aastal viis Ülo Pärna Elvas läbi seminari, mille lõpus ristiti toonase koguduse tuumikgrupp, kes on koguduse ... 30.6.2014
#000013
Lõuna-Eesti kogudused said kokku ühepäevases laagris
#000014
Elva adventkogudus 20: ajalugu ja tänapäev
#000015
30. septembri ehitusfondi annetus suunatakse Jõgeva kogudusele
#000017
Ülevaade 17.09.2023 toimunud liidu nõukogu koosolekust
#000020
Rõõmupidu taevas ja maa peal
#000022
Põgus ülevaade liidu töötajate laagrist
#000024